
PROJEKTNI ZADATAK

ZA IZRADU GLAVNOG PROJEKTA ADAPTACIJE LJETNJE POZORNICE NA KROVU JU KIC “BUDO TOMOVIĆ”
na urbanističkoj parceli broj 9, u zahvatu DUP-a “Nova Varoš 2”

Decembar 2025.godine


PROJEKAT ARHITEKTURE

UVOD
Početkom 50tih godina počela je izgradnja zgrade u kojoj je smješten današnji  Kulturno informativni centar “Budo Tomović” . Zgradu je podizala radnim akcijama, ciglu po ciglu, omladina tadašnje Republike Crne Gore i  Jugoslavije. Dio zgrade je otvoren za potrebe Trećeg kongresa Saveza komunista Crne Gore u julu 1959.godine, a cijela zgrada je završena 1963.godine.  Krajem 1965. godine zgradu na korišćenje u potpunosti dobija  omladina Titograda (Podgorice) i Crne Gore, dok se društveno - političke organizacije iseljavaju i prelaze u “Radovče”.
Terasa, na krovu zgrade, je jedinstven otvoreni prostor namijenjen održavanju koncerata, pozorišnih predstava i projekciji filmova tokom ljetnjih mjeseci.

[bookmark: _Toc173998700]PREDMET TEHNIČKE DOKUMENTACIJE 

Glavnim projektom adaptacije je potrebno predvidjeti sljedeće sadržaje: 
· Sanacija krova,
· Pozorinica - dispozicija (u dogovoru sa investitorom i postojećim režimom korišćenja krovne terase),
· Gledalište - dispozicija (u dogovoru sa investitorom i postojećim režimom korišćenja krovne terase),
· Šank,
· Toaleti,
· Dispoziciju lifta sa spoljašnje strane objekta (sa parkinga sa sjevero-istočne strane; Montaža lifta će biti odobrena od strane nadležnog lokalnog preduzeća, te je ovim projektom potrebno odrediti dispoziciju budućeg lifta i poziciju izlaska na krovnu terasu).

[bookmark: _Toc173998701]OPŠTE KARAKTERISTIKE PROSTORA 
[bookmark: _Toc173998702]Postojeće stanje

Predmetna lokacija je definisana kao urbanistička parcela broj 9, u zahvatu DUP-a “Nova Varoš 2”. Lokacija objekta se nalazi na prostoru između Gradskog stadiona “Budućnost” i objekta Gimnazije.    

Nakon zemljotresa iz 1979.godine, pristupilo se izradi projektne dokumentacija za sanaciju oštećenja objekta od posledica zemljotresa iz 1979.godine. Krov je bio izveden kao prohodan, međutim hidroizolacija je popucala usled zemljotresa i rađena je nova. 

Protokom vremena, 2020. godine ponovo se javila potreba za zamjenom izolacije ravnog krova. Urađen je projekat Adaptacije izolacije ravnog krova i demontaža bine sa tendom, od strane d.o.o. “M-ing inženjering” Podgorica. Ovim projektom je bilo predviđeno da se izvrši skidanje betonskih ploča, pijeska, betona i ostalog materijala, izrada holkerana vertikalnim površinama, opšivanje atike krova limom, demontaža postojeće bine sa tendom. Izolacija je bila predviđena tipa kondor u dva sloja (sa varenjem i gletovanjem sastava), zatim premaz bitulitom kao i premaz zaštitnom bojom “Reflex”.  Izrada holkera na vertikalnim površinama je bila predviđena da se radi polifbitolom u dva sloja između kojih se postavlja mrežica. Opšivanje atike krova je bilo predviđeno plastificiranim limom d=0,77mm na flahove d=30/3/10 postavljene na 50cm. Površina bine koja se demontirala je 72m2, a visina 150cm. 

Shodno izvještaju nadzora nad izvođenjem radova na krovu “Europrojekt” d.o.o. Podgorica, izvođač je izvršio sondažno uzrokovanje postojećih slojeva krova na 3 lokacije i ustanovljeno je da je postojeća termoizolacija natopljena vodom, te je odlučeno da se umjesto projektovane hidroizolacije tipa Kondor izvede hidroizolacioni sloj SikaPlan 15U debljine, PVC membrana za opterećene krovove, armirana poliesterskim filcom na bazi visokokvalitetnog polivinil hlorida (PVC) u skladu sa EN 13956, otporna na agresivne uticaje mikroorganizama i prodor korijenja, koja se ugrađuje sa dva sloja Geotekstila 300gr/m2. Radi obezbjeđivanja prohodnosti krova, umjesto vraćanja postojećih betonskih ploča, urađena je armirano-cementna košuljica. 

Postojeći slojevi krova su sljedeći:
· Termoizolacija stiropor d=5cm, 25 gr;
· Geotekstil 300g/m2;
· Sika Plan membrana;
· Geotekstil 300g/m2;
· Armirana cementna košuljica d=7cm.
Izvršena je opšivka atike limom i sanirano postojeći oluci.

[bookmark: _Toc173998704]OSNOVE ZA PROJEKTOVANJE SA PODACIMA O ZAHTIJEVANIM TEHNOLOŠKIM PROCESIMA

S obzirom da je zbog protoka vremena, krov u prilično zapuštenom stanju, javila se potreba za njegovom ponovnom sanacijom. Takođe, zahtijeva se da se prostor krova pretvori u funkcionalnu scenu na otvorenom, pogodnu za organizaciju kluturnih i umjetničkih programa tokom ljetnjih mjeseci.
Površina krova iznosi približno 1350m2
Za potrebe realizacije navedenih sadržaja, Glavnim projektom adaptacije je potrebno predvidjeti sljedeće radove: 
· Demontažu postojeće rasvjete
· Demontažu postojeće ograde
· Predvidjeti rušenje postojećih tolaleta i montažu novih (predlog je toaleti od montažne čelične konstrukcije ili slično, obloženo akvapanelima), u skladu sa propisima kao i za lica sa invaliditetom,
· Sagledati stanje postojeće izolacije i dati predlog rješenja svih neophodnih slojeva krova (hidroizolacija, termoizolacija ...); dati predlog rješenja olučnih vertikala i horizonatala, do potpune funkcionalnosti krova,
· Završna obrada krova se predlaže keramika, kako bi se obezbijedila prohodnost krova i funkcija organizovanja kulturnih i umjetničkih programa tokom ljetnjih mjeseci.
· Projektovati stepenice, kao i rampu za lica sa invaliditetom, radi povezivanja različitih nivoa krovne terase.  Predvidjeti mogućnost montaže čeličnog stepeništa radi povezivanja dva različita nivoa krovne terase,
· Potrebno je sagledati stanje ograde na krovu i dati predlog rješenja, kako reparacije postojeće betonske ograde, tako i postavljanje metalne ograde
· Predmjerom radova obuhvatiti radove na rušenju/demontaži ploče i zaštitne rešetke postojećeg šanka i predlog novog rješenja. Predlaže se fasaderska obrada šanka i postavljanje mermerne ploče šanka,
· Sa postojećeg parkinga, sa sjeverne strane objekta, predvidjeti postavljanje lifta za mogućnost korišćenja od strane lica sa invaliditetom, budući da postojeći objekat ne posjeduje lift. Montaža lifta će biti odobrena od strane nadležnog lokalnog preduzeća, te je ovim projektom potrebno odrediti dispoziciju budućeg lifta i izlazak na krovnu terasu).

Potrebno je obezbijediti napajanje električnom energijom svih potrebnih sadržaja na krovu (pozorinice, šanka, toaleta, novog lifta ..…). Takođe, predvidjeti rasvjetu za montažu spolja. Na dijelu terase nalazi se postojeći agregat, te je projektom potrebno predvidjeti njegovu zaštitu (žaluzinama ili slično).

Novoprojektovani šank i toalete opremiti svim potrebnim sanitarijama, u skladu sa proposima.

[bookmark: _Toc173998708]TEHNIČKA DOKUMENTACIJA

Projektni zadatak predstavlja osnovu za izradu Glavnog projekta adaptacije. 
GLAVNI PROJEKAT je potrebno uraditi u svemu prema:
· Zakonu o izgradnji objekata (Sl.listCG br. 011/25-383/2-01 Podgorica, 03. mart 2025. god.)
· Pravilniku o bližim uslovima i načinu prilagođavanja objekta za pristup, kretanje i upotrebu lica smanjene pokretljivosti i lica sa invaliditetom
· Važećim tehničkim propisima, standardima i normativima za projektovanje ove vrste objekata;
· Pribavljenoj tehničkoj dokumentaciji postojećeg stanja, elaboratima, Izvještaju nadzora postojećeg stanja konstrukcije sa predlozima sanacije objekta;

Obaveza projektanta je da izradi i projekat postojećeg stanja krova 

Pri projektovanju koristiti važeće propise, pravilnike i standarde za ovu vrstu objekata, tj. crnogorske standarde MEST. Za definisanje pojedinih elemenata projekta, za koje nijesu propisani tehnički normativi u našim tehničkim propisima i standardima, osnovama i uslovima datim u Projektnom zadatku, preporučuje se korišćenje tehničkih uslova i normativa datih u propisima zemalja članica Evropske unije.

Projektnu dokumentaciju uraditi u svemu prema normativima i standardima koji se odnose na ovu oblast:
· Zakon o izgradnji objekata („Sl. list CG“, br. 011/25-383/2-01, 03. mart 2025. god.);
· Pravilnik o načinu izrade i sadržini tehničke dokumentacije za građenje objekta („Sl. list CG“, br. 44/18 i 43/19);
· Pravilnik o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom („Sl. list CG“, br. 51/08, 34/11, 35/13 i 33/14);
kao i drugi propisi koji regulišu izgradnju objekata.

U skladu Pravilniku o načinu izrade i sadržini tehničke dokumentacije za građenje objekata, pored opšte dokumentacije, tehnička dokumentacija glavnog projekta mora sadržati:
· Tekstualnu dokumentaciju,
· Numeričku dokumentaciju,
· Grafičku dokumentaciju,
· Podloge za izradu tehničke dokumentacije.
Shodno Pravilniku o načinu izrade i sadržini tehničke dokumentacije za građenje objekta, Glavni projekat sadrži međusobno usaglašene projekte neophodne za građenje objekta, kojima se definiše: izbor građevinskih materijala, instalacija i opreme; vrijednost građevinskih, zanatskih, instalaterskih i drugih radova; kao i druge proračune potrebne za prikaz svih detalja neophodnih za građenje objekta, uređenje slobodnih površina i uslove za održavanje objekta. Projektant je dužan da predmjere i predračune radova precizno uradi za svaku fazu, sa obaveznim dokaznicama i da iste objedini u knjigu koja će sadržati predmjere i predračune radova sa svim pozicijama i tehničkim uslovima izvođenja za sve faze radova.

Shodno Pravilniku u okviru Tekstualne dokumentaciju projekta, potrebno je dati Program kontrole i osiguranja kvaliteta sa uslovima za ispunjavanje osnovnih zahtjeva za objekat tokom građenja i održavanja objekta (procedure za obezbjeđenje kvaliteta, program ispitivanja) kao i uputstvo za upravljanje sa građevinskim otpadom, odnosno opasnim otpadom koji nastaje tokom građenja, korišćenja odnosno uklanjanja objekta, u skladu sa posebnim propisom. 

Potrebno je uraditi Elaborat zaštite od požara. 

Uz glavni projekat priložiti Sinhron plan sa prikazom mreža svih instalacija na situaciji i karakterističnim presjecima, sa dokazom da je postignuta potpuna usaglašenost svih faza.

Svi grafički prilozi moraju biti ovjereni i potpisani od strane vodećeg i odgovornog projektanta. Projektnu dokumentaciju predati investitoru u skladu sa Zakonom o izgradnji objekata.

Glavni projekat arhitekture uraditi sa svim neophodnim tekstualnim i grafičkim prilozima. Obavezno dati grafičke prikaze sa dispozicijom opreme (gledalište, scena …..)

Svi planirani sadržaji na krovu kao i prilaz samom krovu prilagoditi za nesmetan pristup, kretanje, boravak, rad i bezbjednu evakuaciju lica smanjene pokretljivosti i lica sa invaliditetom u skladu sa članom 30 Zakona o izgradnji objekata (011/25 od 03.03.2025.), te se u svrhu predlaže postavljanje lifta sa strane parkinga sa sjevero-istočne strane objekta.

Grafičku dokumentaciju Glavnog projekta arhitekture čini:
· Geodetska podloga krovne etaže
· Osnova krova  postojeće stanje - R 1:50
· Karakteristični poprečni i podužni presjeci krova postojećeg stanja - R 1:50
· Izgledi postojećeg objekta – dio koji se obrađuje - R 1:50
· Situacija plana intervencija - R 1:250
· Osnova krova - plan intervencija - R 1:50
· Karakteristični poprečni i podužni presjeci - plan intervencija - R 1:50
· Izgledi objekta - s planom intervencija R 1:50
· Osnova krova - planirano stanje - R 1:50
· Karakteristični poprečni i podužni presjeci - planirano stanje - R 1:50
· Izgledi objekta – dio koji se obrađuje R 1:50
· Karakteristični detalji u odgovarajućoj razmjeri

PROJEKTNI ZADATAK - KONSTRUKCIJA 
Potrebno je uraditi tehničku dokumentaciju na nivou Glavnog projekta adaptacije objekta Kulturno informativnog Centra „ Budo Tomovic”

POSTOJECE STANJE
Objekat kulture - KIC „Budo Tomovic“ je spratnosti Su+P+1 ( suteren +prizemlje+ jedan sprat), i u dobrom je stanju.
PLANIRANO STANJE 
Prije izrade Glavnog projekta adaptacije potrebno je obići predmetnu lokaciju.

SADRŽAJ GLAVNOG PROJEKTA  KONSTRUKCIJE 
Projektom obraditi konstrukciju šanka i toaleta, shodno sadržajima iz projekta arhitekture.
Tekstualna i numerička dokumentacija u skladu sa Pravilnikom
Grafička dokumentacija:
· Geodetska podloga,
· Situacioni plan;
· Podužni i poprečni profili,
· Osnove,
· Planovi oplate,
· Planovi armature,
· Potrebni detalji u odgovarajućoj razmjeri prema propisima; 

OSTALO
· Prije početka izrade projektne dokumenatcije potrebno je obići predmetnu lokaciju. 
· Proračun konstrukcije šanka i toaleta izvršiti  u skladu sa eurokodovima.
· Projektom predvidjeti kvalitetne materijale u pogledu nosivosti, sigurnosti i trajnosti;
· Projektant treba da odabere ono rješenje koje će biti najracionalnije, a koje će istovremeno obezbijediti stabilnost , sigurnost i fuuncionalnost konstrukcije. 

STRUKTURA TEHNIČKE DOKUMENTACIJE – uslovi obrade i broj primjeraka
1.  Tehničku dokumentaciju treba uraditi na nivou Glavnog projekta. Projektna dokumentacija mora biti urađena u skladu sa važecim Pravilnikom o sadržini tehničke dokumentacije, kao i drugim važećim zakonskim propisima, standardima i normativima za ovu vrstu objekata. 
· Projektnu dokumentaciju treba uraditi i predati Investitoru u četiri štampana primjerka i 7 primjeraka na CD-u ( PDF format elektronski ovjeren i DWG format);

PROJEKAT HIDROTEHNIČKE INFRASTRUKTURE

Za izradu projekta hidrotehničke infrastrukture koristiti:
· raspoloživu usvojenu tehničku dokumentaciju kojom su obuhvaćene hidrotehničke instalacije,
· urađen glavni arhitektonski i građevinski projekat objekta,

Projektant je u obavezi da:
· Prije izrade projektno - tehničke dokumentacije snimi i provjeri geometrijske atribute postojećih hidrotehničkih instalacija i objekata na istim, naročito na mjestima priključenja novoprojektovanih instalacija,
· Novoprojektovano rješenje usaglasi sa Idejnim rješenjem cjelokupnog objekta, nakon dobijene saglasnosti Investitora i saglasnosti Gradskog arhitekte,
· Prilagodi tehničko rešenje priključenja objekta na postojeće instalacije (na situaciji prikazati uklapanje u postojeće stanje).  
· Predmjerom obuhvati sva eventualna izmještanja instalacija, 
· Mjerenje utroška vode riješiti prema preporukama investitora i nadležnog preduzeća „Vodovod i kanalizacija” d.o.o. Podgorica. Položaj glavnog priključka predvideti prema datom situacionom rješenju i postojećem priključku - spoljnjem uličnom cjevovodu. Izvršiti hidraulički proračun i analizu vodovodnih i ostalih instalacija. 
· Kod rješenja vodovoda uzeti u obzir raspoloživi pritisak u gradskoj mreži. Voditi računa da se obezbijedi potrebni pritisak na najnepovoljnijem točećem mjestu i na požarnom hidrantu.
· Prema uslovima D.O.O. „Vodovod i kanalizacija“ Podgorica i važećem Pravilinku o tehničkim normativima za hidrantsku mrežu za gašenje požara, projektom obuhvati napajanje objekta sanitarnom i protivpožarnom vodom,
· Vodovodne i kanalizacione vertikale uskladiti sa arhitektonskim rješenjem objekta.
· Toplu vodu u objektu riješiti tehnički ispravno, a ekonomski najpovoljnijim rješenjem sa odgovarajućom razvodnom mrežom ukoliko ima potrebe za istom.
· Atmosfersku i fekalnu kanalizacionu mrežu riješiti kao i odvod vode od povremenog pranja dijela objekata i sadržaja ukoliko se zahtijeva,
· Izvršiti hidraulički proračun i analizu vodovodnih i ostalih instalacija.
· Kanalizacione vertikale završiti ventilacionim kapama na krovu objekta.
· Kod davanja tehničkih rješenja za kanalizaciju, voditi računa da se na projektovanoj mreži, predvide i ugrade revizioni komadi, kako bi se omogućila kontrola i održavanje mreže. Ukoliko se u okviru poslovnog sadržaja u objektu predvide kafić, restoran ili slični sadržaji, planirati tretman otpadnih voda u okviru predmetnog sadržaja, a prije upuštanja istih u fekalnu kanalizaciju, a i da bi se smanjila mogućnost začepljenja od masti i ulja i sličnog sadržaja, shodno prethodnom isti obraditi projektnom dokumentacijom.
· Kod izrade projekta primijeniti savremene materijale i sve uraditi u skladu sa važećim propisima i normativima za ovu vrstu projekta. Izbor cijevnog materijala se vrši shodno standardizaciji materijala i opreme koji se ugrađuje na teritoriji Glavnog grada Podgorice.
· Kompletnu vodovodnu mrežu projektovati od plastičnih PP cijevi i djelova sa odgovarajućom izolacijom. Kanalizacionu mrežu, predvidjeti od odgovarajućih plastičnih bešumnih PP troslojnih cijevi i djelova. Proračun i dimenzionisanje vodovodne i kanalizacione mreže mreže izvršiti prema postojećim normama i propisima.
· Usaglasiti (sinhronizovati) sve instalacije i dati grafički prikaz istih u pogodnoj razmjeri.
PROJEKAT HIDROTEHNIČKE INFRASTRUKTURE treba da sadrži sve tekstualne i grafičke priloge za Glavni projekat saglasno Zakonu i Pravilniku o načinu izrade i sadržini tehničke dokumentacije za građenje objekata.

PROJEKAT ELEKTRO ENERGETSKIH INSTALACIJA
PROJEKAT AUTOMATIKE I ELEKTROMOTORNE INSTALACIJE

Obzirom da se radi o postojećem objektu KIC Budo Tomović, za potrebe adaptacije ljetne scene na krovu objekta potrebno je prethodno da projektant obiđe objekat i ostvari kontakt sa predstavnicima investitora koji će mu predočiti postojeće stanje instalacija,  kao i potrebe za njihovu zamjenu.Takođe će projektant dobiti precizne podatke o mikro lokacijama pojedinih budućih instalacija, kako bi buduća scena bila mogla nesmetano funkcionisati. Projektom obuhvatiti elektroenergetske instalacije jake struje i automatike, elektromotorne instalacije za napajanje budućeg lifta, energetske instalacije  za potrebe slabe struje i termotehničkih instalacija i svih instalacija za koje postoje potrebe energetskog napajanja.

Projektom elektro instalacija objekta predvidjeti :
-instalaciju opšte potrošnje u odgovarajućoj IP zaštiti imajući u vidu da je scena otvorena i izložena atmosferskim uticajima,
-instalaciju fukcionalne, nužne rasvjete i dekorativne rasvjete dijela fasade ako se za to odluči investitor,
-instalacije scenske rasvjete i scenske tehnike,
-uređaji i oprema za upravljanje sistemima scenske tehnike i rasvjete,
-instalaciju gromobrana i uzemljenja (provjeriti postojeće instalacije),
-analizirati dosadašnji priključak na energetsku mrežu da li može da zadovolji potrebe u snazi adaptiranog objekta i ako je dugo u ekspolataciji predložiti njegovu zamjenu,
-instalacije slabe i jake struje za potrebe scenske opreme, ozvučenja i rasvjete, do odgovarajućeg mjesta na bini, 
- za potrebe majstora tona i svijetla, potrebno je takođe dovesti instalacije jake i slabe struje i to na poziciji približno 3 metra od izlaznih vrata na terasu KIC-a (ovo je na poziciji naspram bine, cca 20 metara naspram bine u konsultaciji sa investitorom),
- ostale instalacije rasvjete i napajanja za šank, toalete, kao i radnu rasvjetu,
-instalacije za potrebe liftova koji se planiraju postaviti sa fasadne strane objekta, koje je potrebno povezati  na rezervno napajanje u slučaju nestanka mrežnog napona na postojeći DEA,
-postojeće ormare koji su dugo vremena u ekspolataciji novim projektom obraditi i predvidjeti njihovu zamjenu. 

Projektom predvidjeti polaganje kablova koji zadovoljavaju Zakon o zaštiti od požara i pravilnik o izgradnji (predvidjeti polaganje kablova tipa NHXHX, Fe 30 i Fe 180 i N2XHX) u skladu sa  protivpožarnim propisima.
Projekat uraditi u skladu sa važećim propisima i standardima, koji regulišu ovu oblast, arhitektonskim osnovama i projektnim zadatkom.

Tehničku dokumentaciju izraditi u skladu sa Zakonom o  izgradnji objekata, urbanističko tehničkim uslovima kao i drugim važećim Zakonima i propisima i pravilima struke.

Projekat treba da sadrži:
· Proračun svih karakterističnih veličina potrebnih za pravilan izbor uređaja i vodova elektroinstalacija i fotometrijski proračun
· Situacija R 1:250 na ažurnoj geodetskoj podlozi sa rasporedom sadržaja, sa trasama kablova od mjesta priključenja
· Crteže predstaviti u razmjeri R 1:50 i R 1:100
· Za sve predviđene sadržaje projektovati instalacije koje će omogućiti nesmetano i normalno funkcionisanje objekta 
· Obraditi sve elemente instalacija koje će omogućiti nesmetano funkcionisanje instalacija i sadržaja (šema, plan kablova, elemente opreme, detalje....)
· Razmotriti mogućnosti korišćenja i dijela postojećih instalacija (napojnih kablova iz trafostanice ukoliko ih ima i sl.) ukoliko to Projektant ocijeni za opravdano
· Obraditi izmještanje i usklađivanje postojećih instalacija sa novoprojektovanim sadržajima
· Situacija lokacije u R 1:250, sa prikazom priključenja i odgovarajućim kotama za izvođenje
· Detalji za izvođenje svih instalacija
· Specifikacija opreme i materijala
· Predmjer i predračun radova sa dokaznicom mjera i opisom radova
· Fotometrijski proračun 
· Fotometrijski proračun i animacijski i izgled rasvjete fasade objekta (ako je predmet projekta po zahtjevu investitora)
· Projekat treba da sadrži katalošku dokumentaciju za svu projektovanu opremu i instalacije

PROJEKAT ELEKTRONSKIH KOMUNIKACIONIH MREŽA I/ILI ELEKTRONSKE KOMUNIKACIONE INFRASTRUKTURE I POVEZANE OPREME

Projektom elektro instalacija objekta predvidjeti :

-instalalcione cijevi adekvatnog presjeka za opsluživanje mobilnih Audio i Video
 Sistema, 
-instalaciju video nadzora,
-instalaciju ozvučenja, 
-instalaciju TK priključaka,
- SKS sistem (struktuirani kablovski sistem),
- telefoniski aparati, (priključak na postjeću telefonsku centalu)
- kontrolu pristupa,
[bookmark: _Hlk191979664]- instalaciju protiprovale

· za potrebe ovog objekta predvidjeti nabavku i ugradnju UPS uređaja, kao i dizel
električnog agregata (kontejnerski-spoljašnji) ili za unutrašnje smještanje ukoliko je projektom previđena tehnička prostorija za tu namjenu.
· Projektom predvidjeti polaganje kablova koji zadovoljavaju Evropske standarde i Zakon o zaštiti od požara i pravilnik o izgradnji (predvidjeti polaganje  halogen free kablova ) kako to protivpožarnim Elaboratom bude definisano.
· Projekat uraditi u skladu sa važećim propisima i standardima, koji regulišu ovu oblast, arhitektonskim osnovama i projektnim zadatkom.
Tehničku dokumentaciju izraditi u skladu sa Zakonom o izgradnji objekata, urbanističko tehničkim uslovima kao i drugim važećim Zakonima i propisima i pravilima struke.
Geodetske podloge:

Projektant je u obavezi da snimi postojeće stanje u R 1:250 i da priloži preglednu situaciju intervencija „ruši se“, „sanira se-ojačava“, „dodaje se“ i sl.

Propisi i standardi:

Pri projektovanju koristiti važeće propise, pravilnike i standarde za ovu vrstu objekata, tj. crnogorske standarde MEST. Posebno obratiti pažnju na pravilnike o tehničkim zahtjevima za zaštitu objekta od požara i eksplozija. 
Za definisanje pojedinih elemenata projekta, za koje nijesu propisani tehnički normativi u našim tehničkim propisima i standardima, osnovama i uslovima datim u Projektnom zadatku, preporučuje se korišćenje tehničkih uslova i normativa datih u propisima zemalja članica Evropske unije.
Projektnu dokumentaciju uraditi u skladu sa Zakonom o izgradnji objekata 


Uslovi izrade Glavnog projekta
Projektant je u obavezi da uradi Glavni projekat sa detaljima izvođenja.  Cjelokupna grafička dokumentacija mora biti predstavljena u digitalnoj formi koja je kompatibilna sa programom AutoCad. Kompletni Glavni projekat treba upakovati u format A4. Svi grafički prilozi moraju biti potpisani i ovjereni od strane vodećeg i odgovornog Projektanta sa naslovom crteža, datumom izrade, brojevima lista i razmjerom.
Projektant je dužan izraditi 3 primjerka projektne dokumentacije u analognom obliku i 7 primjeraka u digitalnom obliku. Primjerci projekta predate u digitalnoj i analognoj formi moraju biti identični po sadržini. Dokumentacija predata u digitalnoj formi mora biti dostavljena u zaštićenom (pdf) i otvorenom formatu (dwg), u suprotnom će se smatrati nepotpunom.

Završne odredbe
Tokom rada, Projektant je dužan sarađivati sa Investitorom po pitanju predviđenih tehničkih rješenja, tehnološkim i organizacionim potrebama i redovno obavještavati Investitora o napredovanju radova na projektu.  

Projektant je dužan da, nakon formiranja Komisije za kontrolu tehničke dokumentacije, u roku koji odredi Komisija, ukloni sve eventualne nedostatke, kako bi se od strane Komisije za kontrolu tehničke dokumentacije dobilo pozitivno mišljenje. 
Ukoliko se tokom izvođenja radova uoče izvjesni nedostaci u samom projektu, odgovorni projektant je u obavezi da dostavi nedostajuće detalje ili izvrši usaglašavanja i slično, bez obzira na izvršenu tehničku kontrolu istog.

